|  |  |
| --- | --- |
|  | Skjold_navn_lille_4f  **Plansekretariatet­**  Valdemarsgade 43  4760 Vordingborg  Telefon 55363636  Direkte 55362424  ­  [www.vordingborg.dk](http://www.vordingborg.dk)  Dorit Mahler Jensen  08-04-2014 |

# Referat af møde i Præstø Facaderåd

Tirsdag den 8. april 2014 kl. 8:00 – 9:30

i mødelokalet på Præstø gamle rådhus på Torvet 10.

Til stede:

Peter Bering

Anja Bille Hansen

Preben Jørgensen

Rasmus Evind

Tom Andersen

Rene Sørensen

Dorit Mahler Jensen

Ikke til stede:

Berit Christensen

Inge Knudsen

Randi Nielsen

**Dagsorden:**

1. **Adelgade 71**

Status i sag om tagvinduer

**Beslutning:**

Orientering om status givet.

1. **Adelgade 76 (tidl. Nordea)**

Ansøgning om facaderenovering stueplan.

**Beslutning:**

Facaderådet anbefaler, at der meddeles tilladelse til det ansøgte.

1. **Adelgade 89/Rådhusstræde 1**

Drøftelse vedr. igangværende facaderenovering.

**Beslutning:**

Ansøger Poul Henning Jakobsen er indstillet på at fjerne metallisten og mure/pudse fugen under tagbeklædningen. Facaderådet bakker op om denne løsning. Det anbefales at en mørtelfuge laves i indfarvet rød puds.

Facaderådet anbefaler at der ikke slibes yderligere på facaden.

1. **Klosternakken 15**

Ombygning med altan.

**Beslutning:**

Facaderådet anbefaler, at der meddeles tilladelse til at etablere én kvist med en

kvistbredde som ansøgt med 2,75 m tagflade på hver side. Det forudsættes dog at kvisten mures op, så der opnås overensstemmelse i facademateriale. Facaderådet anbefaler, at der meddeles afslag til altanen, der hænger ud. Facaderådet anbefaler at der kun meddeles tilladelse til fransk altan, og at der ikke meddeles tilladelse til yderligere kviste. Facaderådet anbefaler, at flunkmaterialet er zink.

1. **Havnepladsen 2**

Orientering om ansøgning om skiltning til ny restaurant.

**Beslutning:**

Facaderådet har ingen bemærkninger til den ansøgte skiltning.

1. **Vejledningspjece**

Drøftelse af råtekst.

**Beslutning:**

Facaderådet anbefaler, at det fremgår at der kan gælde særlige regler i området omkring Torvet/zone A.

Det anbefales kommunen, at der laves en digital løsning for ansøgninger – klik ind på kort og bliv guidet igennem til at lave en ansøgning.

Derudover en række mindre rettelser, som overleveret med konkrete rettelser anført i pjecen.

1. **Algade 61-65**

Ansøgning om udskiftning af tagmateriale til tegl.

**Beslutning:**

Facaderådet vil ikke modsætte sig, at der meddeles tilladelse til tegl, som ansøgt.

1. **Eventuelt**

* Torvet 16 – vinduesudskiftning i kvisten – kommunen retter henvendelse til ejer om at søge.
* Mocca – rækværk om træterrasse

**Beslutning:**

Facaderådet anbefaler, at havnebestyrelsen meddeler tilladelse til hegning som ansøgt.

Venlig hilsen

Dorit Mahler Jensen

Sekretær for Facaderådet